Държавен вестник, бр. 32, 2026 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  32
автомобилен транспорт от търговски интерес, 
включително и условията и реда за издаване 
на разрешение, отказ или ограничаване из­
вършването на услуги за превоз на пътници 
от търговски интерес.
Чл. 52. Превоз на пътници от търговски 
интерес по вътрешни водни пътища или 
морски каботаж се извършва в съответствие 
с изискванията на Кодекса на търговското 
корабоплаване, Закона за морските прос­
транства, вътрешните водни пътища и прис­
танищата на Република България, Регламент 
(ЕИО) № 3577/92 на Съвета от 7 декември 
1992 г. относно прилагането на принципа за 
свободно предоставяне на услуги в областта 
на морския превоз в рамките на държавите 
членки (морски каботаж) и Регламент (ЕИО) 
№ 3921/91 на Съвета от 16 декември 1991 г. 
относно условията, при които превозвачи, 
установени извън държава членка, могат да 
превозват товари или пътници по вътрешни­
те водни пътища на територията на държава 
членка и когато е приложимо – Споразуме­
нието между Министерството на транспорта 
на Република България и Министерството на 
транспорта на Румъния за превоз на моторни 
превозни средства и на пътници с кораби между 
граничните пунктове по българо-румънския 
участък на р. Дунав.
Чл. 53. Въздушен превоз на пътници от 
търговски интерес се извършва в съответствие 
с изискванията на Регламент (ЕО) № 1008/2008 
и на Закона за гражданското въздухоплаване.
Чл. 54. Решенията на съответния орган по 
тази глава за ограничаване на извършването 
на услуги за превоз на пътници от търговски 
интерес могат да се обжалват по реда на Ад­
министративнопроцесуалния кодекс.
Г л а в а  ш е с т а
ПРАВА НА ПЪТНИЦИТЕ
Раздел I
Общи разпоредби
Чл. 55. Правата на пътниците, ползва­
щи автомобилен транспорт по редовни ли­
нии, се определят съгласно Регламент (ЕС) 
№ 181/2011. 
Чл. 56. Правата на пътниците, ползващи 
железопътен транспорт, се определят съгласно 
Регламент (ЕС) 2021/782.
Чл. 57. Правата на пътниците, ползващи 
транспорт по вътрешни водни пътища или 
морски каботаж, се определят съгласно Рег­
ламент (ЕС) № 1177/2010. 
Чл. 58. (1) Правата на пътниците, ползващи 
въздушен транспорт, се определят съгласно 
Регламент (ЕО) № 261/2004 на Европейския 
парламент и на Съвета от 11 февруари 2004 г. 
относно създаване на общи правила за обез­
щетяване и помощ на пътниците при отказан 
достъп на борда отмяна или голямо закъснение 
на полети, и за отмяна на Регламент ЕИО 
№ 295/91, наричан по-нататък „Регламент 
(ЕО) № 261/2004“, както и Регламент (ЕО) 
№ 1107/2006 на Европейския парламент и на 
Съвета от 5 юли 2006 г. относно правата на 
хората с увреждания и на хората с ограни­
чена подвижност при пътувания с въздушен 
транспорт, наричан по-нататък „Регламент 
(ЕО) № 1107/2006“. 
(2) Компетентен орган по прилагането на 
Регламент (ЕО) № 261/2004 и на Регламент 
(ЕО) № 1107/2006 е Главна дирекция „Граж­
данска въздухоплавателна администрация“.
Раздел II
Права на пътниците, ползващи автомобилен 
транспорт. Отговорност на превозвача. Случаи 
на освобождаване от отговорност
Чл. 59. Превозвачът отговаря за живота и 
за всяко телесно или психическо увреждане на 
пътника вследствие на злополука във връзка 
с автомобилния превоз, докато пътникът се е 
намирал в превозното средство или се е кач­
вал, или е слизал от него, или е предизвикана 
поради товаренето и разтоварването на багаж.
Чл. 60. Превозвачът се освобождава от 
отговорност, ако увреждането по чл. 59 е 
причинено от обстоятелства, които превоз­
вачът независимо от взетите от него мерки 
според особеностите на случая не е могъл да 
избегне или последиците от които не е могъл 
да предотврати (непреодолима сила).
Чл. 61. Превозвачът не се освобождава от 
отговорност за вредите, причинени поради 
действия или бездействия на лица, изпъл­
няващи функции по превоза, дефектите или 
състоянието и функционирането на превоз­
ното средство. 
Чл. 62. (1) Превозвачът отговаря за цялост­
ната или частичната липса или повреда на 
багажите на пътника от момента на получа­
ването им до предаването им, включително 
за времето, през което са били съхранявани.
(2) Превозвачът отговаря за багажите, 
намиращи се на превозното средство, освен 
ако повредата или липсата се дължат на ес­
теството или дефекти на самия багаж или 
въпреки взетите мерки вредите не са могли 
да бъдат предотвратени (непреодолима сила).
(3) Превозвачът дължи обезщетение за ця­
лостната или частичната липса или повреда 
на багажите. Максималният размер на обез­
щетението, дължимо от превозвача за всеки 
отделен случай на загуба или повреда на багаж, 
е размерът, предвиден в чл. 7, параграф 2,
буква „б“ от Регламент (ЕС) № 181/2011. 
Чл. 63. (1) Недоставените багажи в срок до 
14 дни, считано от датата, на която пътникът 
ги е потърсил, се считат за загубени.